
Slika na kojoj se prikazuje tekst, isječak crteža

Opis je automatski generiran

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD OTOK**

**GRADSKO VIJEĆE**

KLASA:

URBROJ:

Otok, \_\_\_\_\_\_\_\_\_\_2025. godine

Temeljem članka 4. st. 1. točke 3. Zakona o državnim potporama (Narodne novine br. 47/14 i 69/17), članka 36. Zakona o poljoprivredi (Narodne novine broj 11/18, 42/20, 127/20 , 52/21, 152/22 i 152/24 ), Pravilnika o državnim potporama sektoru poljoprivrede i ruralnom razvoju (Narodne novine broj 7/21 ) , te članka 21. statuta Grada Otoka ( Službeni vjesnik Vukovarsko-srijemske županije broj 14/09, 4/13, 6/18 i Službeni vjesnik Grada Otoka 02/20., 2/21., i 3/21.) Gradsko vijeće grada Otoka na \_\_sjednici održanoj \_\_\_\_\_ 2025. godine donosi

**Program poticanja poljoprivrede**

**na području grada Otoka za 2025. godinu**

UVOD

Jačanje poljoprivrede jedan je od glavnih prioriteta gospodarske politike Grada Otoka.

Stoga je radi daljnjega jačanja položaja i uloge poljoprivrednika izrađen Program poticanja primarne poljoprivrede na području Grada Otoka za 2025. godinu te okvir za obuhvatnije mehanizme poticaja, odnosno stvaranje uvjeta za poduzetničku klimu u poljoprivredi koja je poticajna za ukupni gospodarski i društveni razvoj.

Program se oslanja na postojeće relevantne strateške dokumente koji usmjeravaju budući razvoj poljoprivrede, a posebice na Provedbeni program Grada Otoka za razdoblje od 2021.-2025. godine .

1. OPĆI UVJETI

Članak 1.

Ovim Programom utvrđuju se mjere potpora u poljoprivredi, opći uvjeti, kriteriji i postupak dodjele potpora male vrijednosti Grada Otoka za 2025. godinu.

Potpore podrazumijevaju dodjelu bespovratnih novčanih sredstava iz Proračuna Grada Otoka za proračunsku godinu.

Potpore se dodjeljuju sukladno Uredbi Komisije (EU) br. 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (dalje u tekstu: Uredba Komisije (EU) br. 2023/2831) i Uredbi Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru, Uredbi Komisije (EU) 2019/316 od 21. veljače 2019. godine i Uredbi Komisije (EU) 2024/3118 od 10. prosinca 2024. godine o izmjenama Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (dalje u tekstu: Uredbe Komisije (EU) br. 1408/2013, 2019/316 i 2024/3118).

Sukladno članku 1. Uredbe 1408/2013, 2019/316 i 2024/3118, ovaj se Program primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:

⦁ potpora čiji je iznos određen na temelju cijene ili količine proizvoda stavljenih na tržište,

⦁ potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost,

⦁ potpora uvjetovanih korištenjem domaćih umjesto uvoznih proizvoda.

Sukladno Uredbi 1408/2013, 2019/316 i 2024/3118), „poljoprivredni proizvodi“ znače proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EU) br. 104/2000.

Svrha i cilj ovog Programa je poticanje razvoja i unapređenje poljoprivredne proizvodnje, podizanje kvalitete u proizvodnji, povećanje konkurentnosti i restrukturiranje proizvodnje u skladu sa potrebama tržišta.

1. NOSITELJI PROGRAMA

Članak 2.

Nositelji provedbe ovoga programa su Grad Otok (u daljnjem tekstu: Grad) u suradnji sa Otočkom razvojnom agencijom ORA-om.

1. KORISNICI PROGRAMA

Članak 3.

Sredstva potpora koristit će se za isplatu dijela troškova i naknada za primarnu poljoprivrednu proizvodnju obiteljskim poljoprivrednim gospodarstvima (OPG), pravnim i fizičkim osobama registriranim za obavljanje poljoprivredne djelatnosti sa sjedištem i poljoprivrednom proizvodnjom na području Grada Otoka, a koja zadovoljavaju kriterije propisane za pojedine aktivnosti,

Sredstva potpora mogu ostvariti osobe:

* Obiteljska poljoprivredna gospodarstva
* obrti registrirani za obavljanje poljoprivredne djelatnosti,
* trgovačka društva registrirana za obavljanje poljoprivredne djelatnosti (isključujući trgovačka društva čiji su osnivači i vlasnici javnopravna tijela)

Sredstva poticaja za primarnu poljoprivrednu proizvodnju iznimno se mogu isplatiti poljoprivrednim gospodarstvima sa sjedištem na području Grada Otoka čiji se dio proizvodnje ne odvija u granicama područja Grada Otoka, a čini zaokruženu poljoprivredno tehnološku cjelinu, o čemu će nakon podnesenog zahtjeva i očevida odluku donijeti Povjerenstvo .

Pravo na potporu poljoprivredna gospodarstva ostvaruju na vlastiti zahtjev, odnosno temeljem ugovora koje Grad Otok zaključi sa određenim sudionicima u provođenju Programa.

***Mladi poljoprivrednik*** je fizička osoba starija od 18 godina koja je po prvi put postavljena kao nositelj poljoprivrednog gospodarstva, ali ne dulje od 5 godina u godini podnošenja zahtjeva za potporu/u trenutku podnošenja zahtjeva za potporu te koja samostalno upravlja poljoprivrednim gospodarstvom i odgovorna je za obavljanje poljoprivrednih aktivnosti na gospodarstvu na poljoprivrednim resursima u posjedu (zemljište, stoku) koji su upisani u nadležne registre. Mladi poljoprivrednik, odgovorna osoba u trgovačkom društvu, mora biti vlasnik najmanje 50% temeljnog kapitala društva.

Članak 4.

Sredstva za potpore iz članka 2. ovog Programa osigurana su u Proračunu Grada Otoka za 2025. godinu.

1. MJERE PROGRAMA

Članak 5.

Grad Otok će davati potporu poljoprivredi i ruralnom razvoju kroz slijedeće mjere :

* Sufinanciranje kapitalnih ulaganja u poljoprivredi i stočarstvu (MJERA 1)
* Sufinanciranje analize tla (MJERA 2 )
* Poticaji za uzgoj povrća, voća, cvijeća, gljiva (MJERA 3)
* Poticaji za uzgoj pčelinjih zajednica (MJERA 4 )
* Razvoj proizvodnje i marketinga proizvodnje (MJERA5)
* Sufinanciranje sustav navodnjavanja (MJERA 6)

OPIS MJERA I PLANIRANI IZNOS

1. **SUFINANCIRANJE KAPITALNIH ULAGANJA U POLJOPRIVREDI**

Gradska potpora za kapitalna ulaganja u poljoprivredi i ruralnom razvoju odobrit će se korisniku za:

* 1. BIOSIGURNOSNE MJERE

Cilj ove podmjere jeste očuvanje biosigurnosnih mjera i očuvanje svinjogojstva. Ova podmjera podrazumijeva sufinanciranje slijedećih ulaganja:

a)nabava opreme za podizanje i očuvanje biosigurnosnih mjera u stočarstvu

b) dezinfekcijske barijere,

c) dezinfekcijskih sredstava,

d) zaštitne odjeće i obuće,

e)komarnika i

f) tuš kabine.

Najmanji iznos pojedinačno izvršenog ulaganja za koji se može ostvariti potpora je 500,00 eura

1.2. KAPITALNA ULAGANJA U OPREMANJE GOSPODARSTAVA

Cilj ove podmjere jeste ulaganjima u opremanje gospodarstva koje će dovesti do povećanja količine, povećanja produktivnosti i/ili unaprjeđenja kvalitete obrade i prerade poljoprivrednih proizvoda (mesa, voća, povrća, mlijeka i začina ) na poljoprivrednom gospodarstvu koje se bavi poljoprivrednom proizvodnjom.

Prihvatljivi troškovi su troškovi nabave opreme za obradu i preradu te pakiranje i sušenje(npr. preše, pakirnice ) poljoprivrednih proizvoda (mesa, voća, povrća, mlijeka, začina),

Korisnik jedne od ovih podmjere ima pravo na potporu do 50% troškova (bez PDV-a), a najviše do 3.000,00 eura za navedene aktivnosti.

Ukoliko je korisnik mjere mladi OPG ima pravo na potporu do 70 % troškova (bez PDV-a) , a najviše do 4.000,00 eura za navedene aktivnosti.

Uvjeti za dodjelu potpora u ovim podmjerama su:

- da podnositelj zahtjeva ima prebivalište/sjedište na području Grada Otoka te poljoprivrednu proizvodnju za koju traži potporu na području Grada Otoka,

- da podnositelj zahtjeva nema dugovanja prema Gradu Otoku

- da podnositelj ne koristi druge izvore sufinanciranja za predmetnu potporu

- da podnositelj zahtjeva nema poreznih dugovanja prema RH

- da je podnositelj zahtjeva upisan u Upisnik poljoprivrednih gospodarstava ili ukoliko se radi o obrtu ili trgovačkom društvu upisani u Upisnik poljoprivrednika kao obrt ili trgovačko društvo registrirano za obavljanje poljoprivredne djelatnosti

- da je objekt za koji se traži potpora legaliziran

Sredstva će se isplaćivati temeljem ispostavljenih faktura i dokaza o plaćanju na račun podnositelja zahtjeva.. Sva prava i obveze će se regulirati ugovorom između Grada i korisnika potpore.

Planirani godišnji iznos sredstva za ovu mjeru jeste 20.000,00 eura

**2. SUFINANCIRANJE ANALIZE TLA**

Potpora za kontrolu plodnosti tla na poljoprivrednim gospodarstvima radi praćenja stanja poljoprivrednog zemljišta i utvrđivanja preporuka za gnojidbu u ratarskoj proizvodnji, kao i proizvodnji voća i povrća odobrava se za troškove analize tla i preporuke za gnojidbu.

Analiza tla obuhvaća: uzimanje uzoraka tla na terenu, laboratorijsku analizu uzoraka tla i interpretaciju rezultata.

Prihvatljivi trošak je trošak analize tla i preporuke za gnojidbu proveden od ovlaštenih institucija.

Intenzitet potpore je do 50% troškova (bez PDV-a), a najviše do 300,00 eura .

Ukoliko je korisnik mjere mladi OPG ima pravo na potporu do 70 % troškova (bez PDV-a) , a najviše do 400,00 eura za navedene aktivnosti.

Sredstva će se isplaćivati temeljem ispostavljenih faktura i dokaza o plaćanju na račun podnositelja zahtjeva.

Uvjeti za dodjelu potpore su:

- da podnositelj zahtjeva ima prebivalište/sjedište na području Grada Otoku te poljoprivrednu proizvodnju za koju traže potporu na području Grada Otoka,

- da podnositelj zahtjeva nema dugovanja prema Gradu Otoku,

- da podnositelj zahtjeva nema poreznih dugovanja prema RH

- da podnositelj ne koristi druge izvore sufinanciranja za predmetnu potporu,

- da je podnositelj zahtjeva upisan u Upisnik poljoprivrednih gospodarstava ili ukoliko se radi o obrtu ili trgovačkom društvu upisani u Upisnik poljoprivrednika kao obrt ili trgovačko društvo registrirano za obavljanje poljoprivredne djelatnosti

Planirani godišnji iznos sredstva za ovu mjeru jeste 5.000,00 eura

**3. POTICAJI ZA UZGOJ POVRĆA , VOĆA, CVIJEĆA I GLJIVA**

Pravo na novčane potpore imaju poljoprivredna gospodarstva koja se bave uzgojem povrća, voća, cvijeća i gljiva u zaštićenom prostoru i na otvorenom, uz primjenu suvremenih agrotehničkih mjera, pod sljedećim uvjetima:

Prihvatljivi troškovi su:

a) troškovi nabave/izgradnje novih ili rekonstrukcije/obnove postojećih plastenika i

staklenika

b) sistema za navodnjavanje (filteri, repromaterijal, pumpe)

c) podizanje novih nasada

Korisnik ove mjere ima pravo do 50% troškova (bez PDV-a), do najviše 4.000,00 eura za navedene aktivnosti.

Ukoliko je korisnik mjere mladi OPG ima pravo na potporu do 70 % troškova (bez PDV-a) ,a najviše do 5.000,00 eura za navedene aktivnosti.

Sredstva će se isplaćivati temeljem ispostavljenih faktura. Sva prava i obveze će se regulirati ugovorom između Grada i korisnika potpore.

Uvjeti za dodjelu potpore su:

- da podnositelj zahtjeva ima prebivalište/sjedište na području Grada Otoku te poljoprivrednu proizvodnju za koju traže potporu na području Grada Otoka,

- da podnositelj zahtjeva nema dugovanja prema Gradu Otoku,

- da podnositelj zahtjeva nema poreznih dugovanja prema RH

- da podnositelj ne koristi druge izvore sufinanciranja za predmetnu potporu,

- da je podnositelj zahtjeva upisan u Upisnik poljoprivrednih gospodarstava ili ukoliko se radi o obrtu ili trgovačkom društvu upisani u Upisnik poljoprivrednika kao obrt ili trgovačko društvo registrirano za obavljanje poljoprivredne djelatnosti

Planirani godišnji iznos sredstva za ovu mjeru jeste 20.000,00 eura.

**4. POTICAJI ZA UZGOJ PČELINJIH ZAJEDNICA**

Cilj ove mjere je razvoj pčelarstva i očuvanje pčelinjih zajednica.

Potpora se daje za slijedeće operacije:

a) nabavku selekcioniranih matica

b) nabavu novih košnica

c) pčelarske opreme

d) troškove kupovine nacionalne staklenke za med

Korisnici potpore su: Pčelari upisani u Evidenciju pčelara i pčelinjaka i Upisnik poljoprivrednih gospodarstava sa sjedištem na području grada. ukoliko je podnositelj zahtjeva obrtnik i preslika obrtnice, a ukoliko je trgovačko društvo preslika Izvatka iz sudskog registra,

Korisnik ove mjere ima pravo do 50% troškova (bez PDV-a), do najviše 700,00 eura za navedene aktivnosti.

Ukoliko je korisnik mjere mladi OPG ima pravo na potporu do 70 % troškova (bez PDV-a) ,a najviše do 1.000,00 eura za navedene aktivnosti.

Uvjeti za dodjelu potpore su:

- da podnositelj zahtjeva ima prebivalište/sjedište na području Grada Otoku te poljoprivrednu proizvodnju za koju traže potporu na području Grada Otoka,

- da podnositelj zahtjeva nema dugovanja prema Gradu Otoku,

- da podnositelj zahtjeva nema poreznih dugovanja prema RH

- da podnositelj ne koristi druge izvore sufinanciranja za predmetnu potporu,

- da je podnositelj zahtjeva upisan Evidenciju pčelara i pčelinjaka

- da je podnositelj zahtjeva upisan Upisnik poljoprivrednih gospodarstava ili ukoliko se radi o obrtu ili trgovačkom društvu upisani u Upisnik poljoprivrednika kao obrt ili trgovačko društvo registrirano za obavljanje poljoprivredne djelatnosti

Sredstva će se isplaćivati temeljem ispostavljenih faktura i dokaza o plaćanju na račun podnositelja zahtjeva.

Planirani godišnji iznos sredstva za ovu mjeru jeste 3.000,00 eura

**5. RAZVOJ PROIZVODNJE I MARKETINGA PROIZVODNJE**

Potpora se dodjeljuje za kupnju prodajne ambalaže za poljoprivredne i prehrambene proizvode;

a) jednokratne prodajne  staklene, papirnate i/ili reciklirane ambalaže za voće, povrće i začine

b) jednokratne prodajne i/ili transportne staklene, papirnate i/ili reciklirane ambalaže za jaja, mlijeko i mliječne proizvode

c) troškovi izrade loga oznake proizvođača, informacija o proizvodu te njegova aplikacija na ambalažu

Korisnik ove mjere ima pravo na potporu do 50% troškova (bez PDV-a),a najviše do 2.000,00 eura za navedene aktivnosti.

Ukoliko je korisnik mjere mladi OPG ima pravo na potporu do 70 % troškova (bez PDV-a) , a najviše do 2.500,00 eura za navedene aktivnosti.

Sredstva će se isplaćivati temeljem ispostavljenih faktura i dokaza o plaćanju na račun podnositelja zahtjeva.

Uvjeti za dodjelu potpore su:

- da podnositelj zahtjeva ima prebivalište/sjedište na području Grada Otoku te poljoprivrednu proizvodnju za koju traže potporu na području Grada Otoka,

- da podnositelj zahtjeva nema dugovanja prema Gradu Otoku,

- da podnositelj zahtjeva nema poreznih dugovanja prema RH

- da podnositelj ne koristi druge izvore sufinanciranja za predmetnu potporu,

- da je podnositelj zahtjeva upisan u Upisnik poljoprivrednih gospodarstava

Planirani godišnji iznos sredstva za ovu mjeru jeste 7.000,00 eura

**6. SUFINACIRANJE SUSTAVA NAVODNJAVANJA**

Cilj ove mjere je smanjenje troškova poljoprivrednicima i potaknuti poljoprivrednike na učinkovitije korištenje izgrađenog sustava javnog navodnjavanja Ervenica. Potpora se dodjeljuje za sufinanciranje fiksnog dijela troška sustava navodnjavanja..

Korisnik ove mjere ima pravo na potporu do 50% fiksnog dijela troška po hektru.

Sredstva će se isplaćivati temeljem ispostavljenih faktura. Sva prava i obveze će se regulirati ugovorom između Grada i korisnika potpore.

Uvjeti za dodjelu potpore su:

- da podnositelj zahtjeva ima prebivalište/sjedište na području Grada Otoku te poljoprivrednu proizvodnju za koju traže potporu na području Grada Otoka,

- da je podnositelj zahtjeva upisan Upisnik poljoprivrednih gospodarstava ili ukoliko se radi o obrtu ili trgovačkom društvu upisani u Upisnik poljoprivrednika kao obrt ili trgovačko društvo registrirano za obavljanje poljoprivredne djelatnosti

- da je podnositelj zahtjeva u obuhvatu sustava javnog navodnjavanja Ervenica

- da podnositelj zahtjeva nema dugovanja prema Gradu Otoku,

- da podnositelj zahtjeva nema poreznih dugovanja prema RH

- da podnositelj ne koristi druge izvore sufinanciranja za predmetnu potporu,

Planirani godišnji iznos sredstva za ovu mjeru jeste 5.000,00 eura

Članak 6.

Korisnik ima pravo podnijeti zahtjev po jednoj mjeri iz cjelokupnog programa.

1. POSTUPAK DODJELE POTPORE

Članak 7.

Potpore se dodjeljuju na temelju provedenog javnog poziva , a sukladno ovom Programom. Prijave na javni poziv podnose se na propisanim obrascima. Javni poziv bit će otvoren 30 dana od dana objave na mrežnim stranicama Grada.

Nepotpuni zahtjevi neće se razmatrati.

Potrebna dokumentacija za ostvarenje prava na potporu i dokumentacija za pravdanje namjenskog utroška odobrene potpore bit će definirana Javnim pozivom i ugovorom. Grad Otok može zatražiti od podnositelja zahtjeva dodatnu dokumentaciju, kako bi se dokazalo ispunjavanje uvjeta za dodjelu potpora utvrđenih ovim Programom.

Članak 8.

Za provođenje natječajnog postupka imenovat će se Povjerenstvo. Povjerenstvo imenuje Gradonačelnik Grada Otoka. Nakon provjere dostavljene dokumentacije Povjerenstvo sastavlja prijedlog Liste potpora (u daljnjem tekstu: Lista) te daje Gradonačelniku Grada prijedlog Odluke o odobrenju potpora na utvrđivanje.

Članak 9.

Po utvrđivanju Liste (putem oglasne ploče i web stranice) Grad Otok obavještava korisnike potpora o iznosu odobrene potpore i načinu ostvarenja odobrenih sredstava. Podnositelji prijava mogu, u roku od osam (8) dana od dana primitka Odluke o dodijeljenoj potpori, pismenim putem podnijeti prigovor ili odustati od dodijeljene potpore. O prigovoru odlučuje Povjerenstvo za provedbu Programa.

Nakon isteka roka od osam (8) dana, Grad Otok će potpisati ugovor s prijaviteljima koji su ostvarili potporu.

Članak 10.

**Potpore se dodjeljuju za pokriće dijela troškova izvršenog ulaganja, s tim da porez na dodanu vrijednost (u daljnjem tekstu: PDV) nije prihvatljiv trošak.**  Porez na dodanu vrijednost (PDV) nije prihvatljiv trošak za dodjelu potpore, osim kada se ne može tražiti njegov povrat u skladu s nacionalnim zakonodavstvom o PDV-u.

**Prihvatljive su aktivnosti definirane ovim Programom te troškovi nastali nakon 01. siječnja 2025. godine.**

**Članak 11.**

Korisnici mjera ne smiju imati evidentiran dug prema Gradu Otoku, niti biti u stečajnom, predstečajnom ili likvidacijskom postupku.

Članak 12.

Sukladno članku 3. Uredbe 1408/2013 i 2024/3118 ukupan iznos potpora male vrijednosti koji je dodijeljen jednom poduzetniku ne smije prijeći iznos od 50.000,00 EUR-a tijekom razdoblja od tri godine.

Sukladno članku 3. Uredbe 2023/2831 ukupan iznos potpora male vrijednosti koji je dodijeljen jednom poduzetniku ne smije prijeći iznos od 300.000,00 EUR-a tijekom razdoblja od tri godine.

Podnositelj zahtjeva dužan je svome zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije godine i u tekućoj godini.

Davatelj potpore male vrijednosti (Grad Otok) dužan je korisniku potpore izdati potvrdu da mu je dodijeljena potpora male vrijednosti sukladno Uredbi Komisije (EU) br. 2023/2831 ili Uredbi Komisije (EU) br.1408/2013, 2019/316 i 2024/3118.

Članak 13.

Korisnik gradske potpore odnosno podnositelj zahtjeva, po predaji zahtjeva, podložan je nadzoru Grada Otoka u cilju provjere istinitosti podataka i usklađenosti zahtjeva i stanja na terenu. Ukoliko je korisnik gradske potpore odnosno podnositelj zahtjeva priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju na terenu, korisniku se neće odobriti potpora. Za kupljenu opremu i ulaganja izvršena odobrenim sredstvima potpore vrijedi zabrana otuđenja i promjene vlasništva tri godine od sklapanja ugovora.

Članak 14.

S korisnicima čije prijave budu odabrane sklopit će se Ugovor o međusobnim pravima i obvezama te iznosu odobrenih sredstava. Ugovorom će se definirati rok izvršenja , te rok i način dostave izvješća o namjenskom utrošku sredstava. Za iznos odobrenih sredstava Korisnik je dužan dostaviti sredstvo osiguranja (bankovna garancija, bjanko zadužnica i sl..)

Ukoliko dođe do raskida ugovor između Grada Otoka i Korisnika te se zatraži povrat odobrenih sredstava te ukoliko isti ne izvrši povrat sredstava u zadanom roku, pokrenut će se postupak naplate sredstva osiguranja, a ukoliko naplata ne bude moguća pokrenuti će se postupak prisilne naplate.

1. KRITERIJI I MJERILA ZA VREDNOVANJE I OCJENU PODNESENIH

PRIJAVA NA JAVNI POZIV

Članak 15.

|  |  |  |
| --- | --- | --- |
| Podnesene prijave koje udovoljavaju administrativnoj provjeri (sve pravovremene i ispravno popunjene s priloženom svom osnovnom i dodatnom dokumentacijom) vrednovat će se i ocjenjivati uz primjenu sljedećih osnovnih kriterija i mjerila: **R. BR.** | **KRITERIJI** | **MJERILA (BODOVI)** |
| 1. | DOB NOSITELJA POLJOPRIVREDNOG GOSPODARSTVA U TRENUTKU PODNOŠENJA PRIJAVE | **NAJVIŠE 30** |
| 1.1. | Od 18. - 40. godine | 30 |
| 1.2. | Od 41. - 60. godine | 20 |
| 1.3. | Stariji od 60. godina | 15 |
| 2. | OSIGURANIK PO OSNOVI POLJOPRIVREDE | **NAJVIŠE 20** |
| 2.1. | PG kojemu je poljoprivreda osnovna djelatnost (nositelj je obveznik plaćanja doprinosa za mirovinsko i zdravstveno osiguranje po osnovi obavljanja poljoprivrede kao samostalne djelatnosti) | 20 |
| 2.2. | PG kojemu je poljoprivreda dopunska djelatnost | 10 |
| 3. | EKONOMSKA VELIČINA PG | **NAJVIŠE 20** |
| 3.1. | Manje od 3.000,00 eura | 20 |
| 3.2. | 3.000,00 - 6.000,00 eura | 15 |
| 3.3. | 6.000,00 - 9.000,00 eura | 10 |
| 3.4. | Veća od 9.000,00 eura | 5 |
| 5. | STRUČNA SPREMA NOSITELJA PG | **NAJVIŠE 10** |
| 5.1. | Završenu VSŠ/VSS poljoprivredne, biotehničke ili veterinarske struke | 10 |
| 5.2. | Završenu SSS poljoprivredne ili veterinarske struke | 7 |
| 5.3 | Ostale vrste izobrazbe u poljoprivrednom sektoru (tečajevi i sl.) | 5 |
| 5.4. | Ostale struke koje ne pripadaju gore navedenim granama | 3 |

Ukoliko dva ili više Prijavitelja ostvaruju jednaki broj bodova prednost će imati ranije zaprimljena prijava.

1. IZVOR SREDSTAVA

Članak 16.

Za provođenje ovog Programa novčana sredstva osiguravaju se u Proračunu Grada Otoka za 2025. godinu , Upravni odjel za financije i gospodarstvo, Glava 05,Program R105.05.02. Razvoj gospodarstva i poljoprivrede. Gradonačelnik zadržava pravo preraspodjele neiskorištenih sredstava u Mjere za koje se pokaže interes.

Temeljem članka 49. Zakona o poljoprivrednom zemljištu („Narodne novine“ br. 20/18, 115/18, 98/19, 57/22) sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod su državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave odnosno Grada Zagreba, na čijem se području poljoprivredno zemljište nalazi. Sukladno navedenom Zakonu sredstva smo dužni upotrijebiti i na poticanje unapređenja poljoprivrede., te ćemo navedeno utrošiti na realizaciju navedenog Programa.

1. ZAVRŠNE ODREDBE

Članak 17.

Ovaj Program stupa na snagu idući dan od dana objave u Službenom vjesniku Grada Otoka.

PREDSJEDNIK GRADSKOG VIJEĆA

Stjepan Topalović